ครม. อนุมัติงบประมาณกว่า 6 พันล้านบาท เพิ่มประสิทธิภาพของระบบผลิตน้ำ ระบบส่งน้ำะบบจ่ายน้ำประปา
นางสาวทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า คณะรัฐมนตรี มีมติอนุมัติงบประมาณ 6,077 ล้านบาท ให้กระทรวงมหาดไทยดำเนินโครงการเพื่อการพัฒนาปี 2564 ของการประปาส่วนภูมิภาค (กปภ.) เพื่อเพิ่มประสิทธิภาพของระบบผลิตน้ำระบบส่งน้ำและระบบจ่ายน้ำประปา สามารถให้บริการน้ำประปาแก่ประชาชนเพิ่มขึ้นในอนาคตอย่างเพียงพอ รวมทั้งบริหารจัดการลดการสูญเสียน้ำในระบบผลิตและระบบจ่ายให้เป็นไปตามเป้าหมาย รวมทั้งสิ้น 19 โครงการ ประกอบด้วย (โครงการก่อสร้างปรับปรุงขยาย และการบริหารจัดการลดน้ำสูญเสีย จำนวน 16 โครงการ และโครงการก่อสร้างปรับปรุงกิจการประปาองค์การปกครองส่วนท้องถิ่น (อปท. )จำนวน 2 โครงการเมื่อการก่อสร้างแล้วเสร็จ สามารถให้บริการผู้ใช้น้ำเพิ่มอีก 104,800 ราย ช่วยให้ประชาชนในเขตพื้นที่จำหน่ายน้ำของโครงการได้รับบริการน้ำสะอาดที่มีคุณภาพและปริมาณเพียงพอสำหรับใช้เพื่อการอุปโภค-บริโภค ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการให้ดำเนินโครงการด้วยความสุจริต โปร่งใสเป็นธรรม มีประสิทธิภาพ สามารถตรวจสอบได้ทุกขั้นตอน